Sphalma

Sphalma er en slekt av barkflatbiller som lever under barken på døde trær. De er derfor ganske flate. På grunn av deres skjulte levevis ser man dem sjelden. Slekten omfatter bare én kjent art fra Nord-Amerika.

Utseende 
En liten, avlang og flat, blankt brunsvart bille, beina brune. Antennene er perlekjede-formede og omtrent så lange som hode + pronotum. Hodet er rundet med litt framstående kjever og små, rundet utstående fasettøyne. Pronotum er rundet, omtrent så langt som bredt. Dekkvingene er jevnbrede, tett og ganske kraftig, ikke radvis punkterte.

Levevis 
Larvene utvikler seg under barken på døde trær, og også de voksne billene finner man sjelden utenfor dette habitatet.

Utbredelse 
Arten er utbredt i det nordvestlige Nord-Amerika.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien barkflatbiller, Pythidae Blanchard, 1845
 Slekten Sphalma Horn, 1872
 Sphalma quadricollis Horn, 1872

Referanser

Eksterne lenker 

 

Biller formelt beskrevet i 1872
Dyr formelt beskrevet av George Henry Horn